钦定古今图书集成/方舆汇编/职方典/第1353卷 > 肇庆府古迹考二 府志
## 钦定古今图书集成/方舆汇编/职方典/第1353卷 > 肇庆府古迹考二 府志

阳春县

庆春亭　在东门外冈上。知县黄宪清重建。劝农亭　在县北三里北亭冈顶。宋皇祐二年知州薛利和建。明景泰间知县李福海重修。今废。

阳江县

旧南恩州　，在县西二十五步高阜上。唐徙于恩平县左，为恩州。宋开宝复徙故地，后加“南” 字。明初州废，即其址设立千户所。

古西平县　在县西三十里虔儒都，基址荒没。旧《志》：晋属高兴郡。唐武德中，改隶恩州。宋开宝入阳江。按晋《地理志》始有西平，属高兴郡。自宋、齐以迄赵、宋，高凉、南恩等州郡，沿革建省，县名俱无，西平，盖立后寻废。独《一统志》谓唐改西平曰阳江，属恩州云。

古杜陵县　在县西一百二十里白石都，旧南恩州学　。宋庆历中，建于城南二里。绍圣四年，知州丁琏徙于城内东南“擢桂坊” 遗址。今为演武亭。

旧阳江县　在县西，即今察院行台。

旧阳江学　在县西南三十步。元末废，遗址今为民宅。

濂溪书院　“宋建于南恩州北，火。元大德间，复建于县西二十步。天历二年，知州张允明徙于州学之东，有光霁堂” ，元末废。

使华馆　东门外百馀步。绍圣四年，知州丁琏建。元天历间，知州张允明重修，改“在城站。” 至明洪武元年，改西平驿，后徙于县东旧址。今为民居。

大墟站　在县西七十里虔儒都。洪武元年改“太平驿。” 十三年徙丹城墟，旧址荒没。

税课局　在今儒学前。景泰三年废，以其地三之一为总铺，二为“督备指挥馆。”

海口　　　　、《海陵　　　　》《博腊》。

遂训　已上四寨，见《宋史·地理志》。

梅口场　宋旧采铅，兴废未详。

“金冶　” 见《宋食货志》，今失其处。

王守祠　。州人祠州守王冶，今废，其址莫详。留相祠　在县尉厅之左。宋留魏公初筮仕为阳江尉。嘉定庚申，季子硕知南恩，立祠祀之。孙太子侍讲兼修撰元刚记。

西楼　在旧南恩州西城上。宋淳熙间，知州王亘建。

万象楼　在旧南恩州城上。宋嘉定五年，知州留硕建，自为《记》。

朝宗阁　《一统志》：在旧郡治，宋建。

西园　在旧州治西，周二里。乔木抟阴，怪石争耸，萧然出尘，亦名盘玉壑。宋政和间，知州游经作和理堂。凿濠植莲，有“桥从菡萏花边过，人在琉璃镜里行” 之句。庆元间，摄州事韦翼建韫玉亭。绍兴中，摄州事黄公度作隆荫堂，知州张登作静明庵。乾道中，知州李纶磨堂傍大石，刻《西园胜概》。宝祐中，知州黄必昌构讲武堂俱废。东园　在旧州治东，有“瑞莲亭。”

瑞禾亭　在县东一里东山之阳。宋咸淳中，南恩大有年，嘉禾三穟。郡守涂久大建亭鑴“嘉禾” 二字于石，字刻尚存，亭废。

挹翠亭　宋邑人何氏建。

熙春台　在东山顶西南巨石旁。宋元祐元年，知州徐辅建。

相梅亭　在县尉厅左，留硕为其父魏公建。“迎恩亭　” 有二，一在东关外，一在北关外。阅江亭　在西门外，明万历间同知蔡懋昭建。“翠岩亭　” 在北山。宋知州徐辅建，明万历间重构。

望海亭　在北津山。明万历丁亥，同知方应时建。

熙春亭　在东山顶西南巨石旁。宋元祐元年，知州徐辅建。

高明县

旧平兴县　，在县西五十里黄村都，刘宋置。开宝五年省入高要，遗址尚存，有民居。

旧清泰县　在县东二十里清泰都。梁析平兴为梁泰县。隋改清泰，唐复省入平兴，遗址今为民居。

白鹿台　在县南五里《上仓》步都。相传赵佗田猎获白鹿于此，故名。

种学堂　在文储山下。宋宝庆间，乡人麦梦协读书之所。

福直堂　旧习仪之所。嘉靖间，知县陈坡迁于延寿寺，堂废。

接官亭　在北门外。嘉靖间，知县陈富春建，陈镳改建。

南津亭　：在南门外，知县徐纯建。

“文昌台　” “在文昌塔旁。”

北楼　在北门外

文昌塔　在城东一里。万历十五年，知府王泮建。

龟峰塔　在都含海口外。万历辛丑，副使陈濂建，有侍御区大伦《铭》。

恩平县

古恩平郡　唐天宝为郡，后改恩州。宋庆历八年，改南恩州。明天顺二年，自阳江县东二十五步徙此，名虽屡更，郡址尚在。按天顺时已改为州，犹称“郡” 者，盖通称也。

古恩平县　，《通志》及府县志皆言在县东北二十里，今为恩平铺，俗呼木棉铺是也。《通志》又言即今恩平县治，成化十五年以前为恩平堡。又言：“唐徙恩州治于恩平县左。” 考《旧唐书》，恩州治海安县，至德改为恩平，则州县固在一处，但未知在今县治，在恩平铺耳。

古《海安县　》在水东都，即古《恩平县》。

古新安郡　。《通志》：“县北一百里静德都，新兴城之旧治也。” 考《晋书》，废帝太和中，置新安郡，即高凉、合浦二郡地。临允属合浦。新兴亦临允所分者，故郡在此。

古清海军　《府志》：“在县东北二十里。” 《县志》：在县北二十五里，皆水东都潭流水渡旁，东向。唐至德间，置戍兵三千人。宋开宝间废。今遗址在焉。《县志》又言：“潭流渡在仕峒都” ，盖二都之间也。云岫营　在县北八十馀里，副使毛吉遇害处，遗址尚存。

温泉亭　：知县毛凤彩建。

拱北楼　在北门外

“镇远” 楼　在莲塘墟。

文塔　在城东二里文昌阁左，分守岭西道张茂颐、知县孙光绪同建。

广宁县

旧南绥州　。按《明一统志》：废南绥州，在府城西六十里，唐初置，领四会、化蒙二县，贞观初废。旧《府志》则书南绥州于四会，而于广宁又书绥州云：在橄榄都石涧村，刘宋时置。宋熙宁六年废，并入四会，今为民居。《通志》亦两书之，而移南绥州于高要，盖误执《一统志》“府城西六十里” 之文也。考刘宋所置，乃绥建郡，领县则首新招，疑治于此，与石涧相近，皆橄榄都也。《旧唐书》：武德五年，于四会县治北至南绥州广宁石涧，正在四会县治之北，而西南与高要壤界。繇府治视之，乃西北隅也，计里不止六十，惟此有差，遂至分而为三，可谓缪以千里矣。

旧新招县　在橄榄都新招村。刘宋时置，后省，故址尚存。

旧化蒙县　在太平都东乡水口。刘宋时置，后废。遗址尚存。

旧化穆县　在县东南五十里大圃都康谷村，后省。故址今为民居。旧《志》有成化县，谓刘宋时置，唐改为化穆，非也。

旧化注县　在县西四十里橄榄都禄水村。化注为县，见《南齐书》。《宋书》云：绥建领县七，而阙其一。疑即化注亦刘宋所置也。后省，遗址尚存。旧志有乐成县，谓刘宋时置，唐改为化注，非也。相堂　在橄榄都黎峒村。宋时乡人有郭姓者，富而好士，梁克家尝馆其家，后入相，因名馆曰相堂，旧址尚存。《明一统志》：“在四会簿尉” 厅之东。得一亭　在圆岭山九十九坑。《谶》云：“九十九坑还少一，若还得一是名邦。” 知县罗彦霄建亭其上。

接官亭　在官埠

无敌楼　在福星山巅

都巷塔　在都巷坪。明天启六年，知县黄梦瑞。

建

开平县

塘宅堡　在城东半里。今为堡村。

蚬冈驿　在县南四十五里。明末驿废。今营兵守汛于此。

独鹤驿　在尖石墟

德庆州

古城　，即今州治四围垣基是也。宋建灾己酉，郡守陈熙修置，台榭甚丽，左有教场，有省仓。厅前两庑为东西序，上设楼台，下列诸库，中堂燕寝。厅之东为凝清堂，前临方池，中植芙蓉，架以飞桥。西有静治堂，有嘉荫堂。庭阶古木二株，其枝连理。乾道间，吴兴沈清臣为之记。堂之东有梅台，环以梅竹，转阶而东向，有同乐堂。庆元二年，赵师璱改燕寝为燕喜府城，以土其巅，楼橹环匝，南曰角楼，北曰晋楼，东曰览洲，西曰跋锦。又设女墙，绕之以壕，水穷冬不涸。绍兴四年，郡守傅文修之。淳祐二年，黄良臣重修，冯光易晋楼名“高远” ，元俱废。

废端溪县　在州治东八十步，儒学之左。汉置。元为德庆路附郭。明洪武九年，改府为州，省端溪。今为军营。

废端溪县学　在州东城隍庙左。明洪武九年，省端溪学废。

废悦城县　，在州东八十里。晋置乐成、悦城二县。刘宋改“成” 为“城。” 隋以悦城省入乐城，属端州。唐改乐成曰悦城，属康州。宋省入端溪。

废滨江县　在州东夫号水口，晋置，隋废入端溪。

废冗溪县　在州东悦城乡。晋置，隋废入端溪，今旧县是也。考晋及宋、《齐书》，皆有元溪，而无冗溪，恐误。

旧贡院　在州北二里香山下，侍郎冈之南。宋元丰间，运使李熙载建。元初废，其址存。

濂溪书院　在州东七十里三洲岩畔。宋熙宁中，濂溪先生经此。淳祐戊申，县令许鉴因创书院。今址尚存。

五先生祠　宋淳祐辛卯，郡守陈梦龙创祠于明伦堂东，以祀濂溪、明道、伊川先生。元至正甲申，郡守孙振武增祀朱文公、张南轩，谓之“五先生祠。” 明洪武九年，从祀两庑，其祠遂废。

永庆军双门　。宋以康王潜邸，升康州为永庆军。

豁然亭　在香山，宋庆元州守赵师璱建。“沉香亭　　　” 、“松关亭　　　” 、“漱玉桥　” ，俱在香山，宋建。

横翠亭　在旧府门之南。宋建，今废。

葛仙园　在州东一百三十里。社山绝顶有花园，相传葛仙炼丹之所。今在东安县。

旧社稷坛　在州东四里。明洪武二年，通判孙文显徙于城西二里，基址今为民居。

旧寿康驿　在州西四十步。明洪武七年，知州赵鼎改创于光孝寺前，其址今为军营。

振远楼　在州治东。明正德戊辰，知州王玺建，迁禁钟于上。《州志》作“钟楼。”

“览秀” 楼　在香山。明永乐间，知州秦鈜建。“《永宁》楼　” 在城东门内。

皆春楼　在太平桥西

寿康楼　在驿前瞰江。都御史韩雍、布政使陶鲁有《倡和诗》。

锦波亭　在州南瞰江。宋进士陈序建。初名“寿康” ，后改今名。

《仁寿亭　》在通津巷。

登瀛亭　旧名“登云” ，在城东五里登云桥上，明永乐八年建。每宾兴劝驾及饮饯送迎，皆于此。嘉靖间，知州方用改今名。

百岁亭　：在州治东二百里。

万寿亭　在忠景祠之前。

迎恩亭　在州东四里水滨。宋元丰五年进士石处道建。

九曲亭　在州东一里壕侧。壕水通于万寿桥下，南入于河。驾木桥以通往来。明正统间，州民张孟曙建亭其上，桥下水流九曲，故名。

太平亭　在城东六里独树庙巷口。明正统间，同知阮敬建。

得月亭　在西厢得月桥上。明永乐间，州判徐行建。

三元塔　在州东五十里白沙山上。明万历二十七年，知州沈有严建。

封川县

“江山一览” 亭　在麟山驿前。明天顺间，指挥王

英建

开建县

旧县治　，宋、元以前在开江乡，迁徙岁月无考。旧儒学　，宋、元以前在县东三里，今一都大冈是也。前有田一片，俗名“学门田。” 明洪武八年，迁于县北里许，明初科第繇此。宣德八年，又迁于县东南百馀步。成化二十二年，又迁于城东隅旧守备官军房地。

旧城隍庙　在县东百馀步。明洪武初建。读书堂　　　、片玉堂　在锦衣乡金缕村。唐状元莫宣卿读书之所。

旧县仓　　　、学仓　俱在城东半里。后因“西寇” ，移入今所。

环秀楼　在开江门外御戎台。明成化三年，知县陈琳建，今废。

御戎台　在开江门外临江。明成化三年，守备聂聪、知县陈琳建。洪水冲崩，今作“子城。”

严陵台　在严桥之东一里，故址见存。

慧光阁　：在龙湾三台麓，为通邑锁钥，官民协力鼎建。

平林台　：在县治东五里开江乡。